**Ministru kabineta noteikumu projekta „Grozījumi Ministru kabineta 2010. gada 13. aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1.punkta "a" apakšpunkts un 17. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi" (turpmāk – noteikumi Nr.352) nav noteikta prasība sēklaudzētājam nodrošināt sēklu paraugu noņemšanai piemērotus apstākļus. Valsts augu aizsardzības dienesta inspektori, noņemot sēklu paraugus, ir saskārušies ar situāciju, kad sēklu paraugi sagatavošanas laikā vairs nav atbilstoši sēklu partijai, jo tos ietekmējusi apkārtējā vide. Lai mazinātu šo ietekmi, ir nepieciešams noteikt prasības sēklu paraugu sagatavošanas vietai. Noteikumu projekts papildināts ar prasību sēklaudzētājam nodrošināt dienesta inspektoram sēklu parauga noņemšanai piemērotus apstākļus, tostarp gaišu telpu un tīru darba virsmu, lai, noņemot sēklu paraugu, netiktu ietekmēta sēklu parauga atbilstība sēklu partijai.Šobrīd tiek izdarīti grozījumi arī citos sēklaudzēšanas noteikumos, piemēram, Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi” (turpmāk – noteikumi Nr.120), kā arī Ministru kabineta 2009.gada 17.februāra noteikumos Nr. 152 “Lopbarības augu sēklaudzēšanas un sēklu tirdzniecības noteikumi”. Saskaņojot noteikumus Nr.120 ar Tieslietu ministriju, tajos tika precizēti nosacījumi sēklu kvalitāti apliecinošiem dokumentiem ziemāju labību sēklu sertifikācijai un tirdzniecībai tūlīt pēc novākšanas un sagatavošanas, pirms vēl ir pabeigta sēklu dīgtspējas novērtēšana. Minētā norma tika precizēta, lai tā būtu skaidri saprotama.Tādējādi, lai visos sēklaudzēšanas noteikumos būtu vienota terminoloģija, ir nepieciešams precizēt noteikumu Nr. 352 78.1 punktu.Saskaņā ar Oficiālās elektroniskās adreses likumu oficiālā elektroniskā adrese ir personas digitālā pastkastīte slēgtā vidē – valsts pārvaldes pakalpojumu portālā [www.latvija.lv](http://www.latvija.lv). Līdzīga norma ir noteikumos Nr.120, par kuras formulējumu Vides aizsardzības un reģionālās attīstības ministrijas izteica savu viedokli. Tādējādi, lai nodrošinātu noteikumu vienveidīgu piemērošanu, noteikumu Nr. 352 14.1 punktā noteiktā prasība par oficiālo elektronisko adresi ir svītrojama. Tāpat arī noteikumu Nr. 352 2.pielikumā – iesniegumā par personas iekļaušanu vai izmaiņām Sēklaudzētāju un sēklu tirgotāju reģistrā – norādāmajai kontaktinformācijai ir pietiekami saglabāt tikai personas norādīto elektroniskā pasta adresi.Nepieciešams tehniski precizēt noteikumu 109.¹1.2.4.apakšpunktu, jo pēc iepriekšējiem grozījumiem noteikumos tika konstatēta skaitļa rakstības kļūda. Tirdzniecībai paredzētām sojas sēklām jāveic atkārtota sēklu pārbaude, ja sēklas tiek uzglabātas ilgāk par vienu gadu un mitruma saturs tajās nepārsniedz 15 %, tāpēc noteikumu 109.1 1.2.4.apakšpunktā sojai noteikto 5 % vietā ir jābūt 15%.Pēc atkārtotas sēklu pārbaudes Valsts augu aizsardzības dienests izsniedz uzlīmi, kurā norāda veiktās sēklu pārbaudes datumu, kā arī faktisko sēklu mitrumu un kaitēkļu klātbūtni, tāpēc noteikumi jāpapildina ar normu, ka šie rādītāji norādāmi arī uzlīmē. Noteikumu projekts paredz:1. noteikt, ka sēklaudzētājam ir jānodrošina atbilstoši apstākļi sēklu paraugu noņemšanai;

2) precizēt sēklu kvalitāti apliecinošo dokumentu izsniegšanas kārtību ziemas rapša un ripša sēklu tirdzniecībai, pirms pabeigta sēklu dīgtspējas novērtēšana; 3) svītrot prasību par oficiālās elektroniskās adreses norādīšanu;4) sojai sēklas mitrumam nosakāmo procentuālo skaitli 5 nomainīt pret 15;5) informāciju par palielinātu mitrumu vai kaitēkļu klātbūtni norādīt arī uzlīmē, kas tiek izsniegta pie sēklu etiķetes.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz eļļas augu un šķiedraugu sēklaudzētājiem, sēklu sagatavotājiem, saiņotājiem, ievedējiem un tirgotājiem. Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā šobrīd ir reģistrētas 105 personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu eļļas augu un šķiedraugu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas** **starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana un sadarbība ar nozares nevalstiskajām organizācijām un nozares pārstāvjiem. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. Informācija par noteikumu projektu bija ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” 2018. gada 29. augustā.  |
| 3. | Sabiedrības līdzdalības rezultāti | Iebildumi par noteikumu projektu nav saņemti.Nozares nevalstiskās organizācijas un nozares pārstāvji atbalsta noteikumu projektu.  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Magone 67027258

Ilze.Magone@zm.gov.lv